ஹரியானாவை சேர்ந்த குத்துச் சண்டை வீரர் தினேஷ் குமார். தேசிய அளவிலான போட்டிகள் மற்றும் சர்வதேச போட்டிகளில் பங்கேற்று ஏகப்பட்ட பதக்கங்களை வென்றுள்ளார். குத்துச் சண்டையில் தனது கெட்டிக்காரத்தனத்தை காட்டியதால் இதுவரை 17 தங்கம் மற்றும் ஒரு வெள்ளி, 5 வெண்கலப் பதக்கங்களை வென்றுள்ளார். தினேஷ் குமாரின் சாதனைகளை பாராட்டி மத்திய அரசும் ஏற்கெனவே இவருக்கு அர்ஜூனா விருது வழங்கி கௌரவம் செய்தது. இத்தனை இருந்தும் என்ன ? இன்றோ தினசரி சாப்பாட்டிற்காக வீதி வீதியாக சென்று குல்ஃபி விற்று வருகிறார். அதில் கிடைக்கும் பணமே அவரின் வயிற்றை நிறைக்க உதவுகிறது.